Diana Fox Carney

**Diana Fox Carney** () er ein britisk-kanadisk økonom og ekspert på klimapolitikk. Ho er ektefellen til den kanadiske statsministeren Mark Carney.

Diana Fox Carney har spesialisert seg på utviklingsland og er aktiv i fleire miljø- og sosialrettslege saker. Ho har publisert forsking og samarbeidd med fleire internasjonale tenkjetankar. Ho er blitt omtalt som ein «breitt respektert ekspert på global klima- og energipolitikk», og har vore styremedlem i ei rekkje ideelle organisasjonar.

## Tidleg liv og utdanning
Diana Fox Carney er dotter av Christopher Fox og Jennifer Atkinson, som forvalta eit gods då ho vart fødd. Ho tilbrakte dei første åra sine på Quarwood House, eit gotisk herskapshus nær Stow-on-the-Wold, som seinare vart kjøpt av John Entwistle frå bandet The Who.
Familien kjøpte seinare ein lønsam svinegard, medan Diana og systera hennar gjekk på Oxford High School for Girls. Ho gjekk deretter på Marlborough College i Wiltshire. Systera hennar Tania gifta seg seinare med Robin Cayzer, 3. Baron Rotherwick.
Fox Carney har ein grad i filosofi, politikk og økonomi (PPE) og ein mastergrad i landbruksøkonomi frå University of Oxford, i tillegg til ein mastergrad i internasjonale relasjonar frå University of Pennsylvania.

På 1990-talet var ho ein av dei sterkare spelarane på kvinnelaget til Oxford University Ice Hockey Club, der ho møtte den framtidige ektemannen sin, Mark Carney, som var målvakt på herrelaget.

## Karriere
Fox Carney har hatt leiande stillingar i fleire tenkjetankar i Canada og Storbritannia, hovudsakleg med fokus på energi og klima. Ho har arbeidd som landbruksforskar i Afrika, for organisasjonen IPPR, og vore administrerande direktør for Pi Capital i Storbritannia. Ho har òg vore styremedlem i organisasjonar som Save the Children, Friends of the Royal Academy, Ashden, ClientEarth, Shell Foundation og BeyondNetZero. 

I 2013 tala Fox Carney til finanskomiteen i det kanadiske parlamentet om den aukande skilnaden mellom rike og fattige globalt, og peikte på at to tredelar av verdas befolkning levde i land der skilnaden hadde auka det siste tiåret.

I april 2013 bidrog Fox Carney, som då var visepresident for forsking i tenkjetanken Canada 2020, med eit notat til ein konferanse der ho støtta dialog om prising av karbon. Seinare same månad deltok ho i programmet Power & Politics på CBC News Network, der ho diskuterte saka og understreka at ho hadde eigne meiningar uavhengig av ektemannen sin. Etter at ho slutta i Canada 2020, vart ho direktør for strategi og engasjement ved den London-baserte Institute for Public Policy Research, ei stilling ho hadde fram til 2025.

Sidan mai 2021 har Fox Carney vore seniorrådgivar i Eurasia Group, saman med Gerald Butts. I oktober 2021 vart ho òg utnemnd til strategisk rådgivar i Willis Towers Watson sitt Climate Resilience Hub.

## Privatliv
Fox Carney møtte ektemannen sin, Mark Carney, då dei spelte ishockey medan dei studerte ved University of Oxford. Dei gifta seg i 1994 medan han arbeidde med doktoravhandlinga si.

Paret har fire barn. Dei budde først i Toronto, før dei flytta til bydelen Rockcliffe Park i Ottawa, og deretter til London i 2013. Ei av døtrene deira, Cleo Carney, introduserte faren sin under leiarkonferansen til Det liberale partiet i Canada i 2025. Familien flytta tilbake til Ottawa då Mark Carney avslutta stillinga si som sentralbanskjef i Bank of England i 2020.

I 2012 fekk Fox Carney merksemd i britiske medium då *[[The Daily Telegraph]]* omtala henne som ein «miljøkrigar» etter at ho uttrykte sympati med Occupy-rørsla og uttala at «globale finansinstitusjonar er rotne eller utilstrekkelege».

## Bibliografi
*
*
*
*
*

## Kjelder

**Denne artikkelen bygger på «[[:en:Diana Fox Carney|Diana Fox Carney]]» frå , den 10. mars 2026.*